ג'ו ארמסטרונג

ג'ו ארמסטרונג (באנגלית: Joe Armstrong; נולד ב-7 באוקטובר 1978) הוא שחקן אנגלי. תפקידים בולטים שלו בטלוויזיה היו אלן א דייל בסדרה "רובין הוד", הוטספור במחזה "הנרי הרביעי, חלק ראשון", אשלי קאוג'יל בסדרה "עמק האושר" וביירסטו בסדרה "הכפר". על במת התיאטרון הופיע ארמסטרונג בתפקיד הראשי במחזה "The Empire" מאת די סי מור, ובהפקה מחודשת משנת 2011 של המחזה "Flare Path". הוא שיחק במחזה "העלמה יוליה" לצדה של מקסין פיק בתיאטרון רויאל אקסצ'נג' ולצדה של לואיז ברילי בהפקה של המחזה "Constellations".

ביוגרפיה
ג'ו ארמסטרונג נולד בלונדון. הוא בנם של השחקן אלן ארמסטרונג ושל אשתו סו. יש לו אח אחד מבוגר ממנו, טום, ואח אחד צעיר ממנו, דן שהוא מוזיקאי חבר בלהקת "קלוק אופרה" . בשנים 1993 עד 1997 למד בבית הספר "אליוט" בפאטני. אחר כך למד באוניברסיטת בריסטול, שם הופיע ב-1998 ב"פרויקט ברכט", קטעים מיצירותיו של ברטולט ברכט, וב-1999 במחזה "Women Beware Women".

טלוויזיה
הופעת הבכורה של ארמסטרונג בטלוויזיה הייתה בשנת 2003 בפרק בסדרה "The Bill", ואחר כך השתתף במיני-סדרה של ITV "בין הסדינים" בכיכובו של אביו אלן ארמסטרונג. ב-2004 הופיע בתפקיד משנה בסרט הטלוויזיה "Passer By" של ה-BBC, וגילם אחד משני אנשים שתוקפים אשה ברכבת. ב-2004 שיחק בתפקיד אורח בפרק "Fugue States" בסדרה "להעיר את המתים" בדמות צעיר שסובל מאיבוד זיכרון אחרי שנחטף בהיותו ילד. עוד ב-2004 שיחק בתפקיד בנו של חוואי שנרצח בפרק "They Fought in the Fields" בסדרה "המלחמה של פויל".

תפקיד אורח נוספים שלו היו בסדרות "רציחות במידסומר" (2004), "בלקפול" (2004), "רוז ומלוני", פרק נוסף בסדרה "The Bill" (ב-2005), "חקירות המפקח לינלי" (2006), הדרמה "Party Animals", הסדרה "The Last Detective" וב-"The Whistleblowers" שלושתם מ-2007.

ב-2006 לוהק ארמסטרונג לסדרה של ה-BBC "רובין הוד" בתפקיד אלן, המבוסס על הדמות האגדית אלן-א-דייל, שמצטרף לכנופיה של רובין ביער שרווד. בהמשך הסדרה אלן כורת ברית עם הנבל גי גיזבורן, אבל מתחרט על כך וחוזר אל חבריו. ארמסטרונג הופיע בכל שלוש העונות של הסדרה מ-2006 עד 2009. הסדרה צולמה באתרים מסביב לעיר בודפשט.

ב-2009 גילם ארמסטרונג את דמותו של נורמן היטלי בסרט הטלוויזיה "Breaking the Mould", אודות הצוות שהפכו את הפניצילין לתרופה. ב-2010 כיכב יחד עם בילי פייפר בדרמה "A Passionate Woman" בתפקיד הבעל הנבגד. אביו אלן ארמסטרונג שיחק באותו תפקיד בגיל מבוגר יותר.

ב-2011 הופיע בתפקיד אורח בפרק בסדרה "הנוכלים", והשתתף בסדרת הדרמה התקופתית "Land Girls". ב-2012 שיחק בסדרה "אויבי הציבור" בכיכובם של דניאל מייס ואנה פריל.

בהפקה של ריצ'רד אייר למחזה "הנרי הרביעי, חלק ראשון" שיחק ארמסטרונג בתפקיד הוטספור. זהו אחד מסדרה של ארבעה ממחזותיו של שייקספיר שהופקו ב-BBC במסגרת הסדרה "הכתר החלול". בתפקיד זה דיבר במבטא ג'ורדי. ג'רמי איירונס גילם את הנרי הרביעי, מלך אנגליה, טום הידלסטון שיחק בתפקיד הנסיך האל, ואלן ארמסטרונג שיחק בתפקיד רוזן נורת'מברלנד, אביו של הוטספור.

ב-2003 שיחק בסדרת הדרמה "הכפר", המתאר את החיים בכפר בדרבישייר בתחילת המאה העשרים. ארמסטרונג מגלם את סטיבן ביירסטו, בלש הנושא צלקות מחוויותיו בחזית במלחמת העולם הראשונה. הדמות בתחילה הייתה שולית, אבל התסריטאי פיטר מופט הרחיב אותה כשהתרשם מארמסטרונג. ב-2014 חזר וגילם את הדמות בעונה השנייה של הסדרה.

ב-2014 שיחק ארמסטרונג בתפקיד אשלי קאוגיל, דמות של סוחר סמים שהיה מעורב בחטיפה, בדרמת הפשע מאת סאלי ויינרייט "עמק האושר", בכיכובה של שרה לנקשייר.

תיאטרון
עם התיאטרון הלאומי לנוער שיחק ארמסטרונג בתפקיד ג'רי אוונס במחזה "רוקדים בלונאסה" בשנת 1998, ובתפקיד לוטננט סטדנה במחזה "הם יורים גם בסוסים" ב-2000. עוד הופיע בתפקיד ווקפורד סקיירס בעיבוד לרומן "ניקולס ניקלבי".

ב-2003 שיחק ארמסטרונג בתפקיד כפול של אדם וג'ף במחזה "Protection" מאת פין קנדי בתיאטרון סוהו. ב-2004 הופיע במחזה "How Love Is Spelt" מאת קלואי מוס בתיאטרון בוש. ב-2005 הופיע שוב בתיאטרון סוהו במחזה "A Night at the Dogs" מאת מאט צ'רמן.

בפסטיבל הפרינג' באדינבורו בשנת 2009, שיחק ארמסטרונג בתפקיד ליאם במחזה "Orphans" מאת דניס קלי. הצגת הבכורה הייתה בתיאטרון טרוורס באוגוסט ואחר כך הוצגה בספטמבר בתיאטרון הרפרטוארי של ברמינגהאם, ובאוקטובר בתיאטרון סוהו בלונדון. על תפקיד זה היה ארמסטרונג מועמד לפרס השחקן הטוב ביותר בפסטיבל .

במחזה "The Empire" מאת די סי מור שיחק ארמסטרונג בתפקיד גארי, חייל באפגניסטן השומר על אסיר פצוע הטוען שהוא בריטי. פול טיילור מהאינדפנדנט שיבח את משחקו של ארמסטרונג. כהכנה לתפקיד נפגשו השחקנים עם חיילים ששירתו באפגניסטן. ההצגה הועלתה במשך שישה שבועות ממרץ עד מאי 2010 בתיאטרון ג'רווד העליון השייך לתיאטרון רויאל קורט, ואחר כך במאי הוצגה במשך שבועיים בתיאטרון דראם שבתיאטרון רויאל בפלימות'.

ב-2011 שיחק ארמסטרונג בתפקיד מקלען ב-RAF, דסטי מילר, במחזה על מלחמת העולם השנייה "Flare Path" מאת טרנס רטיגן. ההצגה זוכת השבחים בבימויו של טרוור נאן הוצגה ממרץ ועד יוני בתיאטרון היימרקט.

ב-2012 שיחק בתפקיד ז'אן במחזה "העלמה יוליה" לצדה של מקסין פיק שהופיעה בתפקיד הראשי, בתיאטרון רויאל אקסצ'נג' במנצ'סטר. ארמסטרונג תיאר את התפקיד כאחד המאתגרים שהיו לו בגלל הצורך להביע באופן אמין שינויים פתאומיים במצבי הרוח.

ב-2013 שיחק ארמסטרונג במחזה "The Dumb Waiter" מאת הרולד פינטר בתיאטרון "The Print Room". הוא גילם את גאס לצדו של קלייב ווד בתפקיד בן.

ב-2015 כיכב יחד עם לואיז ברילי בסיבוב הופעות של המחזה "Constellations".

קולנוע
בשנת 2006 הופיע ארמסטרונג בשני סרטים קצרים "A Ticket Too Far" ו-"Service". השני היה חלק מסדרת "Coming Up" עבור ערוץ 4.

ארמסטרונג השתתף בסרט "קרוב יותר לירח" בבימויו של נאה קאראנפיל ובכיכובם של ורה פרמיגה, מארק סטרונג והארי לויד. הסרט צולם בבוקרשט בסתיו 2011 ויצא לאקרנים ברומניה ב-2014. הסרט מבוסס על פרשת השוד שביצעה כנופיית יואניד ברומניה בשנת 1959. דמותו של ארמסטרונג מבוססת על העיתונאי חאראלאמביה אובדיאנו שהיה אחד הנאשמים.

פילמוגרפיה
 שנה שם שם באנגלית תפקיד הערות 2003 The Bill פרייזר האווי סדרת טלוויזיה (פרק אחד) 2003 בין הסדינים Between the Sheets ריצ'רד לויד מיני-סדרה 2004 Passer By טינלי סרט טלוויזיה 2004 להעיר את המתים Waking the Dead ג'ייסון מרפי בפרק "Fugue States" 2004 רציחות במידסומר Midsomer Murders דייוויד קוק בפרק "Dead in the Water" 2004 המלחמה של פויל Foyle's War טום ג'קסון בפרק "They Fought in the Fields" 2004 בלקפול Blackpool מארק ריד מיני-סדרה 2005 רוז ומלוני Rose and Maloney מקס רוץ' סדרת טלוויזיה (פרק אחד) 2005 The Bill לני ברטל סדרת טלוויזיה (פרק אחד) 2006 A Ticket Too Far ריי סרט קצר 2006 החקירות של המפקח לינלי The Inspector Lynley Mysteries דארן בפרק "Chinese Walls" 2006 Coming Up דני בפרק "Service" 2006–2009 רובין הוד Robin Hood אלן א דייל 2007 Party Animals בלש הרמיסון סדרת טלוויזיה (פרק אחד) 2007 The Last Detective צ'אז בפרק "Once Upon a Time on the Westway" 2007 The Whistleblowers פלק בפרק "Fit for Purpose" 2009 Breaking the Mould נורמן היטלי סרט טלוויזיה 2010 A Passionate Woman דונלד מיני-סדרה; 2 פרקים 2011 הנוכלים Hustle ג'ו ריאן בפרק "Old Sparks Come New" 2011 צבא היבשה של נשים Land Girls דני ספארקס עונה שלישית 2012 אויבי הציבור Public Enemies בן סומרס דרמה טלוויזיונית בשלושה חלקים 2012 הנרי הרביעי Henry IV, Part I הוטספור כחלק מסדרת "הכתר החלול" 2013–2014 הכפר The Village סטיבן ביירסטו סדרת טלוויזיה 2014 קרוב יותר לירח Closer to the Moon רזבאן 2014 עמק האושר Happy Valley אשלי קאוגיל סדרת טלוויזיה (עונה ראשונה) 2018 בריטניה Britannia גילדאסתפקיד ראשי (עונה 1); 9 פרקים 2019 ג'נטלמן ג'ק Gentleman Jack סמואל וושינגטון סדרת טלוויזיה 2023 המפרץ (אנ') The Bay דין מטקלף 6 פרקים 2024 הטעות כולה שלך (אנ') Fool Me Once	 אלכסנדר דוסמן 4 פרקים TBA A Cruel Love: The Ruth Ellis Story מיני-סדרה עתידית של ITVX

תפקידים בתיאטרון
 שנה שם שם באנגלית מחזאי תפקיד תיאטרון הערות 1998 רוקדים בלונאסה Dancing at Lughnasa בריאן פריל ג'רי אוונס תיאטרון ג'ורג' סקוור, אדינבורותיאטרון האמנויות, לונדון  התיאטרון הלאומי לנוער  2000 הם יורים גם בסוסים They Shoot Horses, Don't They? ריי הרמן לוטננט סטדנה תיאטרון אפולו, לונדון התיאטרון הלאומי לנוער 2003 Protection פין קנדי אדם ג'ף תיאטרון סוהו, לונדון 2004 How Love Is Spelt קלואי מוס  ג'ו תיאטרון בוש 2005 A Night at the Dogs מאט צ'רמן  דני תיאטרון סוהו, לונדון 2009 Orphans דניס קלי  ליאם תיאטרון טרוורסהתיאטרון הרפרטוארי של ברמינגהאםתיאטרון סוהו, לונדון מועמדות לפרס השחקן הטוב ביותר Stage Awards for Acting Excellence  2010 The Empire ד. ס. מונרו  גארי תיאטרון "ג'רווד" העליון, לונדוןתיאטרון דראם, לונדון 2011 Flare Path טרנס רטיגן  סרג'נט דסטי מילר התיאטרון המלכותי היימרקט 2012 העלמה יוליה Miss Julie יוהאן אוגוסט סטרינדברג ז'אן תיאטרון רויאל אקסצ'נג', מנצ'סטר 2013 The Dumb Waiter הרולד פינטר גאס תיאטרון פרינט רום, לונדון  מועמדות לפרס אופי (Offie Award) לשחקן הטוב ביותר 2015 משהו קוסמי Constellations ניק פיין רולנד סיור הופעות 2015 Husbands & Sons דייוויד הרברט לורנס לותר גסקויין הפקה משותפת של התיאטרון הלאומי בלונדון ותיאטרון רויאל אקסצ'נג' במנצ'סטר

קישורים חיצוניים

 The Roles of Joe Armstrong

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1978